ดาวโจนส์-ยุโรปร่วงยกแผง หวั่นศก.โลกทรุดหนัก-ราคาน้ำมันกดดัน
ดาวโจนส์ปิดร่วง 631 จุด วิตกราคาน้ำมันทรุด-หุ้น IT ดิ่ง
ดาวโจนส์ปิดร่วง 631 จุด วิตกราคาน้ำมันทรุด-หุ้น IT ดิ่ง
22 เม.ย. 2563

ผู้สื่อข่าวรายงานว่า ดัชนีดาวโจนส์ตลาดหุ้นนิวยอร์กปิดร่วงลงแตะระดับต่ำสุดในรอบ 2 สัปดาห์เมื่อคืนนี้ (21 เม.ย.) เนื่องจากนักลงทุนยังคงวิตกกังวลเกี่ยวกับการทรุดตัวของราคาน้ำมัน
นอกจากนี้ ตลาดยังได้รับแรงกดดันจากการร่วงลงของหุ้นกลุ่มเทคโนโลยี หลังจากนักวิเคราะห์ในวอลล์สตรีทได้ปรับลดเป้าหมายราคาหุ้นของบริษัทเทคโนโลยียักษ์ใหญ่อย่างเฟซบุ๊ก และอัลฟาเบท
โดย ดัชนีเฉลี่ยอุตสาหกรรมดาวโจนส์ปิดที่ 23,018.88 จุด ลดลง 631.56 จุด หรือ -2.67% ขณะที่ดัชนี S&amp;P500 ปิดที่ 2,736.56 จุด ลดลง 86.60 จุด หรือ -3.07% ส่วนดัชนี Nasdaq ปิดที่ 8,263.23 จุด ลดลง 297.50 จุด หรือ -3.48%
ขณะเดียวกัน ตลาดหุ้นยุโรปปิดร่วงลงเมื่อคืนนี้ (21 เม.ย.) เนื่องจากนักลงทุนวิตกเกี่ยวกับการร่วงลงของราคาน้ำมันดิบสหรัฐ และรายงานผลประกอบการรายไตรมาสที่ซบเซาของบริษัทจดทะเบียน ซึ่งได้ตอกย้ำความกังวลที่มีอยู่แล้วเกี่ยวกับความเสียหายของเศรษฐกิจโลกที่เกิดจากการแพร่ระบาดของไวรัสโควิด-19
ดัชนี Stoxx Europe 600 ร่วงลง 3.39% ปิดที่ 324.31 จุด
ดัชนี CAC-40 ตลาดหุ้นฝรั่งเศสปิดที่ 4,357.46 จุด ลดลง 170.84 จุด หรือ -3.77%, ดัชนี DAX ตลาดหุ้นเยอรมนีปิดที่ 10,249.85 จุด ลดลง 426.05 จุด หรือ -3.99% และดัชนี FTSE 100 ตลาดหุ้นลอนดอนปิดที่ 5,641.03 จุด ลดลง 171.80 จุด หรือ -2.96%